New Romantics

"New Romantics" (בעברית: "רוֹמַנְטִיקָנִים חֲדָשִׁים") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989. השיר יצא לאור ב-23 בפברואר 2016, על ידי חברות התקליטים ביג משין רקורדס וריפבליק רקורדס, כסינגל השביעי והאחרון מתוך האלבום. סוויפט כתבה את השיר עם המפיקים שלו מקס מרטין ושלבאק. שם השיר מתייחס לתנועת הרומנטיקה החדשה משנות ה-80 של המאה ה-20, והוא מושפע ממוזיקת הגל החדש שאפיינה את התקופה הזו, תוך שהוא מאופין גם במוזיקת סינת'פופ שמושפעת גם היא משנות ה-80 של המאה ה-20. מבחינה לירית, הוא עוסק בהתגברות של סוויפט על שברון לב ובהתחלה חדשה. השיר יצא בהתחלה כסינגל שיווקי ב-3 במרץ 2015 על ידי חברת התקליטים ביג משין רקורדס, אך ב-23 בפברואר 2016 הוא יצא לאור כסינגל השביעי והאחרון מ-1989 על ידי חברות התקליטים ביג משין רקורדס וריפבליק רקורדס. הווידאו קליפ של "New Romantics" מכיל קטעים מסיבוב ההופעות "The 1989 World Tour". הוא הופץ בהתחלה באפל מיוזיק ב-6 באפריל 2016, וכשבוע לאחר מכן הופץ ביוטיוב. הוא הגיע למקום ה-46 במצעד הבילבורד הוט 100, והגיע ל-40 העליונים במדינות כגון: פלנדריה, אוסטרליה וסקוטלנד. בארצות הברית ואוסטרליה הוא הגיע למעמד זהב. מבקרים רבים הביעו ביקורת על כך שהוא לא נמצא במהדורה הרגילה של 1989 והפנו ביקורת חיובית כלפי "האווירה התוססת והנמרצת שלו", כשרבים מהם טענו שהוא "בין השירים הטובים ביותר בקריירה שלה". לעומת זאת, היו מבקרים שהפנו ביקורת שלילית כלפי השיר וכינו אותו כ"נשכח". בסוף 2019 מגזין רולינג סטון כלל אותו במקום ה-58 ברשימת "100 השירים הטובים ביותר של העשור השני של המאה ה-21". מבחינה מוזיקלית, "New Romantics" מושפע מסינת'פופ של שנות ה-80 של המאה ה-20 ומתרחק ממוזיקת הקאנטרי, שאפיינה שירים רבים של סוויפט. מכיוון שהיא רצתה להתקרב יותר לעולם מוזיקת הפופ, היא בחרה מפיקים מהסוגה המוזיקלית כמו מקס מרטין ושלבאק, שהיו שותפים לכתיבתו ולהפקתו. מייקל אילברט וסם הולנד הקליטו את "New Romantics" באולפני MXM בסטוקהולם ובאולפני ההקלטות של קונוויי שבלוס אנג'לס, בסיועו של קורי בייס. המיקסינג שלו נעשה על ידי סרבן גניאה וג'ון האנס באולפני MixStar בווירג'יניה ביץ' והמאסטרינג נעשה על ידי טום קווין באולפני סטרלינג סאונד בניו יורק סיטי. "New Romantics" הוא אחת משלוש רצועות הבונוס של מהדורת הדלוקס של 1989, שהיו זמינות באופן בלעדי בטארגט ארצות הברית. בפברואר 2015 חשפה סוויפט כי היא תוציא את מהודרת הדלוקס גם לאייטונס, והוסיפה שאחת מהרצועות תצא כסינגל שיווקי רשמי מהאלבום. ב-3 במרץ 2015, הופץ השיר כסינגל שיווקי רשמי מהאלבום, על ידי חברת התקליטים ביג משין רקורדס ובעקבות כך הגיע למקום ה-71 במצעד הבילבורד הוט 100. ב-26 בפברואר 2016 הופץ השיר כסינגל השביעי והאחרון מהאלבום, ובעקבות כך נשלח לשני פורמטים ברדיו האמריקאי על ידי חברות התקליטים ביג משין רקורדס וריפבליק רקורדס. ב-"New Romantics" בדומה לשירים כמו "Style",‏ "Shake It Off" ו-"All You Had to Do Was Stay" כולל בתוכו שימוש בסינתיסייזרים. שמו נגזר מההתייחסות לתנועת התרבות הרומנטית החדשה משנות ה-70 וה-80 של המאה ה-20. מבקרים רבים ראו גם מבחינה מוזיקלית השפעות של מוזיקה משנים אלו ובשימוש בסוגות מוזיקליות כמו הגל החדש וסינת'פופ. היו גם מבקרים שראו בשיר השפעות של פופ, אלקטרו-פופ ואינדי מאותן השנים, אם כי היו שסברו שיש לו השפעות של מוזיקת הפופ מהמאה ה-21. "New Romantics" עוסק בכך שסוויפט הציתה מחדש את התקוות והתשוקה שלה, לאחר שחוותה שברון לב. אנה לשקביץ' מניו סטייטסמן הבחינה כי יש בשיר את דימוי הטירה שהופיע בשירים קודמים של סוויפט, כשהיא שרה: "מותק יכולתי לבנות טירה מכל הלבנים שנזרקו מסביבי" כאשר בניגוד לפעמים הקודמות, סוויפט לא השתמשה בדימוי של הטירה לדימוי מעולם האגדות. אמילי יאהר מ-Stuff השוותה את מילותיו לאלו של "22", מכיוון ששניהם חוגגים "שמחות נעורים". קרל וילסון מסלייט טען שהשיר "מציג את יחסה החדש של סוויפט לרומנטיקה, בשונה משירים אחרים ב-1989 שדיברו על כאב ונקמה". ג'יימס פרמון השווה את מילותיו ל-"My Generation" של להקת המי. כלפי השיר הופנו ביקורות חיוביות. קורי בסלי מ-PopMatters ראתה בו ובשני השירים האחרים ממהדורת הדלוקס של 1989 ("Wonderland" ו-"You Are in Love") כשירים "הנועזים ביותר" באלבום, והוסיפה שהיא יכולה לעשות מוזיקה טובה יותר מכל אחד אחר. ורינדה ג'גוטה מפיצ'פורק תיארה את "New Romantics" כ"שיר גועש ואופורי, הלוכד את מהות האלבום". ג'וש דובוף ממגזין Vanity Fair מתח ביקורת מעורבת על ההחלטה לשים את השיר במהדורת הדלוקס של האלבום, וטען כי "New Romantics" היה צריך להיות השיר שסוגר את המהדורה הרגילה של 1989. איימי קליף ממגזין Fact תיארה את מילותיו כ"בוגרות" והפנתה כלפיו ביקורת חיובית. רוב שפילד מרולינג סטון דירג את "New Romantics" במקום ה-2 ברשימת "השירים הטובים ביותר ל-2014" ותהה מדוע הוא נותר במהדורת הדלוקס של האלבום בלבד. בהמשך, שפילד דירג אותו כשיר השני הטוב ביותר בקריירה שלה. בנוסף לכך, דירגו אותו ברולינג סטון כשיר ה-58 הטוב ביותר בעשור השני של המאה ה-21. המבקרת בריטני ספאנוס תיארה אותו כ"סוג של טיהור נשמה המקל על רחבת הריקודים", והוסיפה שהוא "שיר הפופ הטוב ביותר שיכול להיות". מבקרים נוספים כמו אלכסיס פטרידיס מגרדיאן, האנה מילריאה מ-NME וג'יין סונג מ-Paste טענו גם הן שהשיר היה אמור להיות במהדורה הרגילה של האלבום. השיר הגיע למקום ה-18 במצעד שירי הפופ של בילבורד, אך במצעד הבילבורד הוט 100 הגיע למקום ה-46 בלבד שם נשאר במשך שמונה שבועות. השיר הגיע ל-40 העליונים במספר מדינות כגון: פלנדריה, סקוטלנד ואוסטרליה. הוא הגיע למעמד זהב בארצות הברית ואוסטרליה, על מכירות של למעלה מ-500,000 עותקים בראשונה ו-35,000 עותקים בשנייה. בנוסף, הועמד בטקס פרסי בחירת הנוער 2016 בקטגוריית "שיר השנה – זמרת". ב-6 באפריל הוציאה סוויפט את הווידאו קליפ הרשמי של השיר לאפל מיוזיק. בקליפ, נראים אוסף של קטעים מתוך סיבוב ההופעות "The 1989 World Tour", כולל קטעי מאחורי הקלעים וקטעי דיבור. רבים ראו במהלך של סוויפט להוציא את הקליפ לאפל מיוזיק כהתרסה מכוונת כלפי ספוטיפיי. באותה התקופה סוויפט החליטה להחרים את המוזיקה שלה מרשתות סטרימינג המאפשרות לאנשים לשמוע מוזיקה בחינם ביניהן ספוטיפיי, בטענה ש"בעקבות כך, אותן החברות משלמות סכומים נמוכים לאמנים עבור המוזיקה שלהם", תוך כדי שציינת באופן ספציפי את ספוטיפיי. בהמשך, איימה להחרים גם את אפל מיוזיק מכיוון שלא נתנה תשלום לאמנים כאשר מאזינים שמעו את המוזיקה שלהם בתקופה בה קיבלו ניסיון חינם, אך בעקבות כך אפל מיוזיק שינו את המדיניות הזו, מה שהביא את סוויפט לתמוך בשירות. הקליפ הועלה באופן רשמי לערוץ ה-Vevo שלה ביוטיוב ב-13 באפריל 2016. סוויפט כללה את השיר ברשימת השירים של "The 1989 World Tour". בנוסף לכך, הופיעה עימו בתחרות מרוצי מכוניות בארצות הברית ובאירוע מיוחד שהתרחש לפני משחק הספורבול. סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "New Romantics" בוצע באצטדיון SoFi באינגלווד ב-9 באוגוסט 2023 יחד עם השיר "New Year's Day". כל הקרדיטים שלהלן לקוחים מהערות האלבום של 1989. מיקומי הקלטה הוקלט באולפני ההקלטות של קונוויי (לוס אנג'לס, קליפורניה) המיקסינג נעשה באולפני MixStar (וירג'יניה ביץ', וירג'יניה) המאסטרינג נעשה בסטרלינג סאונד (ניו יורק) צוות מידע על הסינגל "New Romantics" באתר מיוזיק בריינז סרטון השיר "New Romantics" באתר יוטיוב "New Romantics" יצא לאור כסינגל שיווקי ב-3 במרץ 2015. התאריך 23 בפברואר 2016 מציין את יום יציאתו כסינגל רשמי מתוך 1989. הופץ כסינגל שיווקי. iTunes - Music - New Romantics - Single by Taylor Swift, web.archive.org, ‏2015-06-03 Taylor Swift's 'New Romantics' Set as Next '1989' Single | Billboard, web.archive.org, ‏2016-02-26 Hot AC | Genres | Republic Playbook, web.archive.org, ‏2016-02-22 1989, נבדק ב-2021-03-28 Taylor Swift Chart History, Billboard Will Hermes,Brittany Spanos,Christian Hoard,Suzy Exposito,Charles Holmes,Claire Shaffer,Jon Freeman,Joseph Hudak,David Browne,Jon Dolan,Rob Sheffield,Joe Levy,Nick Catucci,Simon Vozick-Levinson,Andy Greene,Brenna Ehrlich,Brendan Klinkenberg,Hank Shteamer,Angie Martoccio, Will Hermes, Brittany Spanos, Christian Hoard, Suzy Exposito, The 100 Best Songs of the 2010s, Rolling Stone, ‏2019-12-04 (באנגלית אמריקאית) Taylor Swift Reveals Five Things to Expect on ‘1989’ – Rolling Stone, web.archive.org, ‏2018-11-16 Myles McNutt, From “Mine” to “Ours”: Gendered Hierarchies of Authorship and the Limits of Taylor Swift’s Paratextual Feminism, Communication, Culture and Critique 13, 2020-04-29, עמ' 72–91 doi: 10.1093/ccc/tcz042 Taylor Swift – New Romantics (באנגלית), נבדק ב-2021-03-28 Taylor Swift Releasing '1989' Bonus Songs to iTunes | Billboard, web.archive.org, ‏2015-05-16 Hot 100 Chart Moves: Kanye West, Paul McCartney & Carly Rae Jepsen Debut | Billboard, web.archive.org, ‏2015-03-17 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2016-02-19 Hot AC | Genres | Republic Playbook, web.archive.org, ‏2016-02-22 Taylor Swift’s 1989, reviewed: Could the secret to the pop star’s world-conquering new album lie in her belly-button?, web.archive.org, ‏2020-07-26 Taylor Swift's 1989 leaked: Here's a track-by-track breakdown of the new album (VIDEO)., web.archive.org, ‏2019-02-14 Rob Sheffield's Top 25 Songs of 2014 | Rolling Stone, web.archive.org, ‏2016-05-06 Taylor Swift: 1989, PopMatters, ‏2014-10-31 (באנגלית אמריקאית) Taylor Swift: 1989 Album Review | Pitchfork, web.archive.org, ‏2019-09-22 Taylor Swift: If you think she only sings about her exes, you're wrong | Stuff.co.nz, web.archive.org, ‏2019-12-30 A line-by-line analysis of Taylor Swift’s new song Call It What You Want, web.archive.org, ‏2020-11-26 Perone 2017, p. 66. Our 49 Favorite Things About Taylor Swift’s 1989 | Vanity Fair, web.archive.org, ‏2020-09-23 1989 - FACT Magazine, web.archive.org, ‏2020-06-18 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) 100 Best Songs of the 2010s - Rolling Stone, web.archive.org, ‏2019-12-06 Taylor Swift's singles – ranked! | Music | The Guardian, web.archive.org, ‏2019-04-27 Every Taylor Swift song ranked in order of greatness, web.archive.org, ‏2020-11-02 All 158 Taylor Swift Songs, Ranked - Paste, web.archive.org, ‏2020-04-13 Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Kelsey McKinney, The 15 best songs of 2014, Vox, ‏2014-12-30 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Taylor Swift, Fifth Harmony & Gwen Stefani Debut on Pop Songs Chart | Billboard, web.archive.org, ‏2016-03-01 "Taylor Swift Chart History (Pop Songs)". Gold & Platinum, RIAA (באנגלית אמריקאית) http://www.aria.com.au/pages/SingleAccreds2016.htm, web.archive.org, ‏2020-07-27 Teen Choice Awards 2016: Winners List, Who's Hosting, Attending, More | Hollywood Reporter, web.archive.org, ‏2017-01-06 Taylor Swift Releases "New Romantics" Video on Apple Music - Hollywood Reporter, web.archive.org, ‏2016-04-06 Taylor Swift’s ‘New Romantics’ Video Is Concert Footage and Voiceover, So, Sure, Spin, ‏2016-04-06 Laura M. F. Bertens, “Okay ladies, now let’s get in formation!”: Music Videos and the Construction of Cultural Memory, Open Cultural Studies 1, 2017-08-28, עמ' 88–98 doi: 10.1515/culture-2017-0009 Taylor Swift Shares Her New Fan-Filled Video for "New Romantics" | Complex, web.archive.org, ‏2016-07-24 Taylor Swift New Romantics video release a cynical move that angers fans, web.archive.org, ‏2016-04-09 Watch Taylor's New Music Video : Taylor Swift, web.archive.org, ‏2016-04-16 Taylor Swift ‘1989’ World Tour: Set list, costumes, the stage, the spectacle - The Washington Post, web.archive.org, ‏2015-05-10 Taylor Swift Takes The Stage For First Concert In Almost A Year, Performs Song She Wrote For Calvin Harris | ETCanada.com, web.archive.org, ‏2019-12-28 Here's What Happened at Taylor Swift’s Alleged Only Performance of 2017 - Taylor Swift Performed at DirecTV's Super Saturday Night Concert, web.archive.org, ‏2017-11-07 Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) 1989 (CD liner notes). Taylor Swift. Big Machine Records. 2014. BMRBD0500A. SinglesAccreds2018, www.aria.com.au Gold & Platinum, RIAA (באנגלית) iTunes - Music - New Romantics - Single by Taylor Swift, web.archive.org, ‏2015-06-03 Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global 200, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית) Billboard Canadian Hot 100, בילבורד, ‏11 בנובמבר 2023 (באנגלית אמריקאית)